চাপড়ায় বিএসএফের অভিযানে ব্যর্থ চোরাচালান, ২০ লক্ষ বাংলাদেশি টাকা উদ্ধার

নদীয়া: ভারত-বাংলাদেশ (India-Bangladesh Border) আন্তর্জাতিক সীমান্তে ফের বড় চোরাচালানের চেষ্টা ভেস্তে দিল বিএসএফ (BSF-Border Security Force)। দক্ষিণবঙ্গ সীমান্তের ১৬১ ব্যাটালিয়নের জওয়ানরা বিশেষ নজরদারিতে প্রায় ২০ লক্ষ বাংলাদেশি টাকা বাজেয়াপ্ত করেছে। ভারতীয় মুদ্রায় যার মূল্য প্রায় ১৪ লক্ষ ৪৫ হাজার টাকা।

আরও পড়ুন: এবার SIR আতঙ্কিতদের পাশে থাকার আশ্বাস তৃণমূলের, অন্ডালের মিছিলে কী বার্তা জেলা যুব সভাপতির?

বিএসএফ সূত্রে জানা গিয়েছে, ১৬১ ব্যাটালিয়নের চাপড়া মহাখোলা সীমান্ত ফাঁড়ি (বিওপি)-এর জওয়ানরা খবর পান, কিছু চোরাকারবারি চেকপয়েন্ট এড়িয়ে কলাবাগানের মধ্য দিয়ে সীমান্ত পার হওয়ার চেষ্টা করছে। জওয়ানরা সঙ্গে সঙ্গে এলাকায় টহল শুরু করে। বিকেলের দিকে এক ব্যক্তিকে সন্দেহজনকভাবে ব্যাগ নিয়ে যেতে দেখা যায়। তাঁকে থামানোর চেষ্টা করলে, ঘন কলাগাছের সুযোগ নিয়ে ব্যাগ ফেলে পালিয়ে যায় সে। একই সময়ে এক মোটরসাইকেল আরোহীকেও এলাকা ছেড়ে পালাতে দেখা যায়।

এরপর উদ্ধার হওয়া ব্যাগটি মহাখোলা ফাঁড়িতে এনে তল্লাশি চালালে পাওয়া যায় ২০ লক্ষ বাংলাদেশি টাকা। বাজেয়াপ্ত মুদ্রা পরবর্তী আইনি পদক্ষেপের জন্য সংশ্লিষ্ট দফতরে হস্তান্তর করা হয়েছে। বিএসএফ জানিয়েছে, সীমান্তে চোরাচালান রুখতে নজরদারি ও টহল আরও কড়া করা হয়েছে।

দেখুন আরও খবর: